คือวันที่15 มิ.ย มีอะไรกับแฟน แล้วไม่ได้ป้องกันเลยกินยาคุมฉุกเฉิน แล้วประจำเดือนมาวันที่25-29 มิ.ย วันที่30 มิ.ย มามีอะไรกับแฟนอีกไม่ได้ป้องกันเหมือนเดิมค่ะ แต่ทานยาคุมฉุกเฉิน แล้ววันที่5 ก.ค มามีอีกค่ะ แต่รอบนี้ไม่ได้ป้องกันและไม่ได้ทานยาคุมฉุกเฉิน สามารถท้องได้ไหมคะ (เห็นบางคนไม่ได้ป้องกันอะไร แต่ไม่มีลูกก็มี) แล้วถ้าท้องเสี่ยงท้องนอกมดลูกมากไหมคะ เพราะที่ผ่านมากินยาคุมฉุกเฉินประมาณ5ครั้งค่ะ
สวัสดีค่ะ pairin,หากประจำเดือนได้มาแล้วในวันที่ 25-29 มิ.ย. โดยมาในช่วงวันที่ที่ควรจะมา ก็ถือเป็นประจำเดือนที่ปกติดี และแสดงว่าไม่ได้มีการตั้งครรภ์เกิดขึ้นจากการในวันที่ 15 มิ.ย. ค่ะส่วนการมีเพศสัมพันธ์ในวันที่ 30 มิ.ย. ซึ่งเป็นวันที่ 6 นับจากวันแรกที่มีประจำเดือนมา ถือว่ายังอยู่ในระยะปลอดภัย โอกาสในการตั้งครรภ์นั้นถือว่าน้อยมาก ซึ่งจริงๆ แล้ว อาจไม่จำเป็นต้องทานยาคุมฉุกเฉินก็ได้ค่ะสำหรับการมีเพศสัมพันธ์ในวันที่ 5 ก.ค. หากไม่ป้องกัน ก็ย่อมจะมีโอกาสตั้งครรภ์ได้ค่ะการที่บางคนมีเพศสัมพันธ์โดยไม่ป้องกัน แล้วไม่มีลูก ก็แสดงว่ามีภาวะมีบุตรยาก โดยอาจเกิดจากฝ่ายชายเป็นหมัน หรือฝ่ายหญิงมีความผิดปกติของระบบสืบพันธ์ุ เช่น ท่อนำรังไข่อุดตัน มดลูกผิดปกติ มีเนื้องอกในมดลูก เป็นต้น ดังนั้น ในกรณีของ pairin ไม่ได้หมายความว่าจะไม่มีการตั้งครรภ์เกิดขึ้นเหมือนคนอื่นค่ะส่วนการท้องนอกมดลูกนั้น มีบางรายงานพบว่า การทานยาคุมฉุกเฉินบ่อยๆ อาจทำให้เสี่ยงต่อการตั้งครรภ์นอกมดลูกได้มากขึ้นค่ะดังนั้น หากยังไม่พร้อมที่จะตั้งครรภ์ ก็ควรหาวิธีคุมกำเนิดที่มีประสิทธิภาพ เช่น ยาเม็ดคุมกำเนิด ยาฉีดคุมกำเนิด ยาฝังคุมกำเนิด เป็นต้น โดยควรรอให้มีประจำเดือนมา แล้วจึงเริ่มใช้วิธีคุมกำเนิดต่างๆ เหล่านี้ค่ะ เพราะยาคุมฉุกเฉินนั้น ไม่ได้มีประสิทธิภาพสูงมากนักเมื่อเทียบกับวิธีที่กล่าวไป และการใช้ยาคุมฉุกเฉินบ่อยๆ ก็อาจทำให้มีเลือดออกผิดปกติ และประจำเดือนมาผิดปกติได้ค่ะ